**Rettigheter og plikter for brukere og medlemmer**

1. Amalie Skrams Hus er et kreativt veksthus der brukernes medvirkning er nødvendig, ønsket og   
    forventet i den daglige driften. Brukerne har rett til aktivitetsmuligheter, samvær og å delta i den daglige   
    demokratiske beslutningsprosess. Alle brukere av huset har ansvar for å hjelpe til og bidra etter evne i   
    driften av huset. Det forventes at alle tar hensyn til hverandre og viser andre respekt.
2. Amalie Skrams hus er et arbeidsfellesskap der formålet er kreativ aktivitet, vekst og utvikling for  
    den enkelte og for fellesskapet. Lokalene er dimensjonert for småskala produksjon og skal ikke brukes   
    som lager. Alle må ta hensyn til hverandre og avpasse egen aktivitet og bruk av rom i forhold til andres  
    behov. De ansatte skal etterse at rommene brukes i henhold til formål og HMS krav.
3. Alle skal følge gjeldende retningslinjer for helse, miljø og sikkerhet på huset.
4. De som bruker huset bør tegne medlemskap. Medlemskap kan inngås etter at du har vært på huset en   
    periode. Daglig leder eller stedfortreder for daglig leder godkjenner medlemskap.
5. Medlemmer har rett til å stemme på medlemsmøte og stille til valg for verv. Medlemmer kan normalt   
    benytte seg av ordningen med medlemsåpent.

**Ordensregler**

6. På Amalie Skrams hus tolereres ingen form for diskriminering av kjønn, alder, etnisitet, religiøs   
 eller politisk overbevisning, seksuell legning, helseforhold eller økonomisk bakgrunn.

Lån av penger, bomning av røyk etc. bør unngås.

Det er ikke lov å komme med trusler eller utøve noen form for fysisk eller psykisk vold på Amalie Skrams   
 hus. Uønskede seksuelle tilnærmelser og verbal trakassering, inkludert over telefon og e-post, vil   
 bli vurdert som tilfeller av vold.

Det er et skille mellom det som foregår på huset og det som foregår utenfor. Det oppfordres likevel til respektfull opptreden også på sosiale medier

7. Det er ikke akseptabelt å provosere frem uønsket adferd hos andre.   
  
8. Det er ikke lov å være påvirket av, bruke eller omsette rusmidler på Amalie Skrams Hus.

9 Det er ikke tillatt å ta med utstyr eller materiell ut av huset uten etter avtale. Alle materialer og tjenester  
 skal forhåndsbetales.

10. Det er ikke tillatt å laste ned pornografisk materiale, spre reklame, virus eller lignende ved hjelp av husets   
 datamaskiner.

11. Hærverk og tyveri innebærer alvorlige brudd på husordensregler og medfører reaksjoner.

12. Amalie Skrams hus er avhengig av et godt omdømme utad. Tilfeller av gjentatt sverting og nedsettende  
 kommentarer om stedet og menneskene vis-à-vis omverdenen kan medføre reaksjoner.

**Reaksjonsformer**

13. Ved alvorlige brudd på husordensreglene 6-12 blir brukere umiddelbart bortvist eller utestengt. I tilfeller av  
 voldsutøvelse mot brukere eller personale skal politiet kontaktes så raskt som mulig.   
   
 Brudd på andre deler av ordensreglene kan medføre bortvisning eller utestengning.  
   
 Ved brudd på husordensreglene kan medlemskapet inndras. Medlemmer kan også bli nektet å   
 være til stede på medlemsåpent og bli fratatt muligheten til å holde medlemsåpent.

14 Hærverk og tyveri medfører erstatningsansvar og evt. anmeldelse. Ødeleggelse av utstyr som skyldes grov   
 uforstand skal erstattes av den som forårsaker ødeleggelsen.

15 Bortvisning eller utestengning skal foretas av daglig leder eller daglig leders stedfortreder, eventuelt i   
 samråd med styremedlemmer eller det til enhver tid gjeldende organ for håndtering av slike saker.

16 Ved medlemsåpent har de to medlemsansvarlige tilsvarende myndighet for den gjeldende perioden.

17 Daglig leder eller dennes stedfortreder har myndighet til å avgjøre utestengning på en varighet inntil 1 mnd

18 Vedtak om utestengning utover 1 mnd. foretas av styret. Styret fatter også beslutninger om utestenging

utover 1 måned fra medlemsåpent. Det samme gjelder muligheten til å holde medlemsåpent.

19 Normalt er medlemmet velkommen tilbake ved utløp av utestengning. Det skal være adferd, og ikke person som er uønsket, og dette skal gjennomsyre arbeidet med disse sakene. Alle utestengninger skal følges opp med en samtale med daglig leder eller dennes stedfortreder etter endt utestengning.

**Styringsregler og beslutningsprosesser på Amalie Skrams**

20 Amalie Skrams hus har plikt til å gjøre tilgjengelig skriftlig informasjon om gjeldende beslutningsorganer og   
 beslutningsprosesser. Alle skal rette seg etter de til enhver tid gjeldende instrukser for beslutningsprosesser på huset og de vedtak som fattes i de ulike, gjeldende beslutningsorganene.

21 Brukerne av huset har rett på skriftlig informasjon om de vedtak som er fattet og som ikke er underlagt   
 taushetsplikt. Mest mulig informasjon fra møter og styreprotokoll slås opp på oppslagstavlen og gjøres tilgjengelig på nett.

Sist vedtatt på styremøte 26. oktober 2016.